Rupert Grint

Dr **Rupert Lloyd Alexander Grint** (* 24. Augschte 1988 z Stevenage, Hertfordshire) isch e britische Schauspiiler. Är isch bekannt wore dur Darstellig vum *[[Harry Potter#Ronald Weasley|Ron Weasley]]* in dr Verfilmige vu dr *[[Harry Potter|Harry-Potter]]*-Roman.

## Biografi
Dr Grint isch anne 1988 z Stevenage, Hertfordshire, uf d Wält chuu as Suhn vum Souvenirhändler Nigel Grint un dr Huusfrau Joanne Grint geb. Parsons. Är het vier jingeri Gschwischter, e Brueder mit Name James un drej Schweschtere, Georgina, Samantha un Charlotte. Scho ase jung het dr Grint in dr Schuel un mit ere lokale Amateurgruppe Theater gspiilt.

As große Fan vu dr Harry-Potter-Roman het sich dr Grint mit elf Johr ohni Filmerfahrig mit eme Video, wun er e sälber gschribe Lied rappt, fir d Rolle vum *Ron Weasley* in dr Verfilmig vum erschte Roman *[[Harry Potter#Band 1|Harry Potter und der Stein der Weisen]]*. Dr groß Erfolg vu däm Film het derzue gfiert, ass dr Grint wie syyni beide Schauspiilkollege Daniel Radcliffe (spiilt dr *[[Harry Potter #Harry Potter|Harry Potter]]*) un Emma Watson (spiilt d *[[Harry Potter#Hermione Granger|Hermine Granger]]*) wältbekannt woren isch. Dr Grint sälber sait iber sich, ass är un syyni Filmfigur *Ron Weasley* sich in vile Pinkt ähnli sin – as Byschpel fiert er di rote Hoor, d Angscht vor Spinnobele un syy großi Familie aa

2002 isch er in dr britische Komödie *Thunderpants* näb em Simon Callow un em Stephen Fry as ibermietige junge Brofässer *Alan A. Allen* z sähne. Derno het er sich wider Hogwarts gwidmet un het d Harry-Potter-Furtsetzige *Harry Potter und die Kammer des Schreckens* (2002), *Harry Potter und der Gefangene von Askaban* (2004) un *Harry Potter und der Feuerkelch* (2005) drillt. Derno isch er im Film *Unterwegs mit Evie* mit dr Julie Walters un dr Laura Linney vor dr Kamera gstande. 2007 isch er in dr fimfte Harry-Potter-Verfilmig *Harry Potter und der Orden des Phönix* z säh gsi, 2008 het er dr *Cherry Bomb* drillt.

Zurzyt zellt dr Grint noch em amerikanische Forbes Magazine zue dr Jungschauspiiler z Hollywood, wu am beschte verdiene. Zwische Juni 2007 un Juni 2008 het er Gasche in Hechi vu 5 Mio. US-Dollar iberchuu un isch zämme mit dr Amerikaneri Hilary Duff hinter em Daniel Radcliffe, dr Miley Cyrus, Mary-Kate un Ashley Olsen, der Jonas Brothers, Zac Efron, dr Ashley Tisdale un dr Emma Watson uf Blatz acht gsi.

Anne 2004 het dr Grint d Richard Hale School mit em *General Certificate of Secondary Education* abgschlosse, 

2009 het er sich no Mediebricht mit em Virus H1N1 aagsteckt, au as *Schwyynegrippe* bekannt. Wel s aber nume ne lindi Variante vu dr Infektion gsi isch, het er, wun er wider gsund gsi sich, an dr Premiere vu *Harry Potter und der Halbblutprinz* z London chenne deilneh.

## Filmografi
* 2001: Harry Potter und der Stein der Weisen *(Harry Potter and the Philosopher's Stone)*
* 2002: Thunderpants
* 2002: Harry Potter und die Kammer des Schreckens *(Harry Potter and the Chamber of Secrets)*
* 2004: Harry Potter und der Gefangene von Askaban *(Harry Potter and Prisoner of Azkaban)*
* 2005: Harry Potter und der Feuerkelch *(Harry Potter and the Goblet of Fire)*
* 2006: Unterwegs mit Evie (*Driving Lessons*)
* 2007: Harry Potter und der Orden des Phönix *(Harry Potter and the Order of the Phoenix)*
* 2009: Harry Potter und der Halbblutprinz *(Harry Potter and the Half-Blood Prince)*
* 2009: Cherrybomb (*Cherrybomb*)
* 2009: Wild Target (*Wild Target*)
* 2010: Harry Potter und die Heiligtümer des Todes: Teil 1 *( Harry Potter and the Deathley Hallows: Part I)*
* 2011: Harry Potter und die Heiligtümer des Todes: Teil 2 *( Harry Potter and the Deathley Hallows: Part II)*
* 2011: Come Fly with Me (Fernsehshow)
* 2012: Into the White
* 2012: American Dad (Fernsehserie, 1 Episod) 
* 2013: Lang lebe Charlie Countryman *(The Necessary Death of Charlie Countryman)*
* 2013: CBGB
* 2013: Super Clyde (Fernsehfilm)
* 2013: Postman Pat: The Movie – You Know You're the One (Stimme)
* 2015: Moonwalkers
* 2017: Snatch (Fernsehserie)
* 2017: Sick Note (Fernsehserie, 14 Folge)
* 2018: Die Morde des Herrn ABC (Miniserie, *The ABC Murders*)

## Uuszeichnige un Nominierige

* 2002: *Empire Award* as Beschts Debüt (nominiert)
* 2002: *Young Artist* Award as meischtversprächende Newcomer
* 2002: *Special Achievement Golden Satellite Award* as ußergwehnligs, jungs Talent
* 2007: *National Movie Award* al Beschte Männlige Darstellung (nominiert)
* 2009: *Scream Award* fir Beschte Näbedarsteller (nominiert)
* 2010: *People's Choice Award* fir Beschts On Screen Team  (nominiert)
* 2010: *Bravo Otto* as Film Star
* 2011: *National Movie Awards* as beschti Performance (nominiert) 
* 2011: *MTV Movie Awards* fir Beschtr Kampf mit em Daniel Radcliffe un dr Emma Watson (nominiert)
* 2011: *BBC1 Radio Teen Awards* fir Beschte Britische Schauspiler
* 2012: *People’s Choice Award* fir Lieblings FilmStar unter 25 (nominiert)
* 2012: *People’s Choice Award* fir Bescht Filmensemble
* 2012: *MTV Movie Awards* fir Beschte Kuss mit dr Emma Watson (nominiert)
* 2012: *MTV Movie Awards* fir Beschti Bsetzig mit dr Emma Watson, em Daniel Radcliffe un em Tom Felton]

Im Juli 2007 hän si dr Rupert Grint, dr Emma Watson un dr Daniel Radcliffe zämme mit Abdruck vu ihre Händ, Fieß un Zaubwerstäcke vor em *Grauman’s Chinese Theatre* z Los Angeles verebigt.

## Fueßnote


## Weblink

* 
* Bildergalerie bi www.zelluloid.de
* Änglischi Fansyte
* Erschte dytsch Fansyte
* Biografi bi rtv.de